Υπόθεση T‑541/11
(Δημοσίευση αποσπασμάτων)
Fundação Calouste Gulbenkian
κατά
Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
«Κοινοτικό σήμα — Διαδικασία ανακοπής — Αίτηση καταχωρίσεως του κοινοτικού λεκτικού σήματος GULBENKIAN — Προγενέστερο παγκοίνως γνωστό εθνικό σήμα, εμπορική επωνυμία και προγενέστερα εθνικά λογότυπα Fundação Calouste Gulbenkian — Σχετικοί λόγοι απαραδέκτου — Απόδειξη υπάρξεως προγενέστερων δικαιωμάτων — Άρθρο 8, παράγραφος 1, στοιχείο β΄, και παράγραφοι 4 και 5, του κανονισμού (ΕΚ) 207/2009 — Άρθρο 90, στοιχείο α΄, του Κανονισμού Διαδικασίας»
Περίληψη — Απόφαση του Γενικού Δικαστηρίου (έκτο τμήμα)
της 26ης Ιουνίου 2014
Διαδικασία — Δικαστικά έξοδα — Αποδοτέα έξοδα — Έξοδα που θα μπορούσαν να αποφευχθούν, τα οποία προκάλεσε διάδικος και βάρυναν το Γενικό Δικαστήριο — Έξοδα διερμηνείας
(Κανονισμός Διαδικασίας του Γενικού Δικαστηρίου, άρθρο 90_στοιχείο α΄)
Κατά το άρθρο 90, στοιχείο α΄, του Κανονισμού Διαδικασίας, εάν το Γενικό Δικαστήριο υποβλήθηκε σε έξοδα που θα μπορούσαν να αποφευχθούν, μπορεί να καταδικάσει τον διάδικο που τα προκάλεσε στην πληρωμή τους. Κατ’ εφαρμογή της διατάξεως αυτής, πρέπει να καταδικαστεί ο παρεμβαίνων στα έξοδα διερμηνείας που προκλήθηκαν από το αίτημά του να του επιτραπεί να αγορεύσει στη γλώσσα του κατά την επ’ ακροατηρίου συζήτηση, στην οποία δεν παραστάθηκε.
(βλ. σκέψεις 49, 50)